Läbi Naisinvestorite klubi Facebooki grupi tutvusin Marjuga, selle loo autoriga, kes muuhulgas veab erinevaid Mastermindi gruppe. Viimased kuud on Marju ka olnud minu coachingu-klient, soovides läbi coachingu arendada oma võimeid ja avastada põnevaid väljakutseid. Tema postitatud ülevaade on minu arust hästi oluline ka teistele teadvustada, mistõttu palusingi tal veidi oma seminari kogemusest kirjutada.
#000001
Alles viimasel ajal on hakatud avalikult rääkima, et ebaõnnestumine on täiesti normaalne nähtus ja pigem positiivne kui negatiivne ning ebaõnnestumises tuleb näha edu alust. Meid on juba koolisüsteemis kasvatatud teadmisega, et ainus tulemus mis loeb, on sooritatud hindele 5. Kõik mis jääb alla selle, pole täiuslik. Päris veider ju? Ometi oleme ju loodud ebatäiuslikena ja ei saa olla igal alal kohe eksperdid. Kuid miks me usume ikka, et peame olema perfektsed? Ilmselt tuleb see kultuuriruumist.
#000004
Vastupidise näitena tuuakse USA kultuuri, kus pigem julgustatakse inimesi järjest uuesti proovima, katsetama ja kõike uut omandama ning jagatakse ohtralt kiitust. Ei oska ise hinnata USA kultuuri, sest lähem kokkupuude sellega puudub, kuid senine elu on näidanud, et igal juhul motiveerib tegutsema rohkem heatahtlik ja toetav suhtumine kui pidev alavääristamine ja vigadele näpuga näitamine.
#000006
Samuti on oluline julgus rääkida ausalt oma ebaõnnestumisest, sest üldjuhul on ju ebaõnnestumise tulemus edu. Ühel oktoobrikuu laupäeval (10.10.2015) osalesin Ärikatla poolt korraldatud seminaril “Ebaõnnestumise päev”. See oli suurepärane üritus, kus oli äärmiselt vaba ja toetav õhkkond. Auditoorium oli suhteliselt noor (25-35 aastased). Minu jaoks oli selline üritus täiesti uuelaadne kogemus. Seni olen konverentsidel pigem tähelepannud selliseid faffaa, olen edukas ja äge esinejaid, kellel kõik on sündinud nende suurepärasest tublidusest ja ebaõnne nagu pole olnudki. Selle ürituse esinejad rääkisid vabalt ja ausalt oma ebaõnnestumistest niivõrd kuivõrd nad seda teha julgesid. Noored julgemalt, vanad kaalutletumalt.
#000007
Ebaõnnestumise päeva esinejad 2015. Pildid võetud arikatel.ee-st
#000008
Minu enda julgus ebaõnnestuda praktikas
#000018
Minu väike näide julgusest on sellest üritusest kogemuse jagamine Naisinvestorite Klubi lehel. Kuna olin ise sellest üritusest suurest vaimustuses, siis kirjutasin sellest väikese nupu kõigepealt oma Facebooki blogisse Mis Loeb?, siis jagasin saadud infot privaatses Mastermind grupis. Sain sealt väga palju positiivset tagasisidet ja see julgustas mind oma kogemusi jagama ka laiemalt. Jah, ma ei julgenud seda enne teha, sest ma ei teadnud, kas see teema üldse puudutab teisi? Ma ei julgenud artiklit avaldada, sest kartsin negatiivset tagasisidet või olematut tagasisidet. Nüüd tagantjärgi on küsimus, mida ma kartsin? Selleks, et areneda ongi vaja proovida ja vaadata reaktsioone, saada tagasisidet. Ma sain teada kuipalju tegelikult lähevad inimestele korda teemad, mis mind puudutavad. Sest kuigi oleme erinevad, oleme me sarnased.
#000020
Persoonibrändi Agentuuri asutaja, persoonibrändi ja kommunikatioonijuhtimise nõustaja, ettevõtja, elustiili blogija. Minu fookuses on toetada neid, kes plaanivad tuua enda elus ja maailmas positiivseid muutusi, luua oma elu oma tingimustel. Teen seda läbi tervikliku persoonibrändi, mõjujõu avastamise ja vaimse treeninguga. Vabal ajal joon liiga palju kohvi, katsetan taimsete toitudega, päästan kasse ja tegelen raja-aerutamisega.
#000022